"5.4.2.3 Thala pampitshana ya tshedimosetso e mo go yona o itseseng baagi ka pulo ya mabenkele mo tikologong ya lona. 5.5 BUKATSATSI Dintlhathuto Bukatsatsi ke mo mokwadi a kwalang ka maikutlo, dikakanyo le maitemogelo a gagwe a letsatsi le letsatsi. Maitlhomo a bukatsatsi Go kwala maikutlo, dikakanyo le maitemogelo a gago 5.5.1 Diponagalo Fa o kwala bukatsatsi tlhokomela dintlha tse di latelang: • Mokwadi a ka neela setlhangwa sa gagwe leina le a le ratang. • kwala letsatsi le letlha le a kwalang dikgang ka lona. • dirisa mafoko a motho wa ntlha. • Dikgang tsa gagwe di tlaa nna mo pakajaanong ntle le tse di setseng di diragetse. • ka dirisa dipolelonolo le ditemana tse dikhutshwane • Puo e e dirisiwang ke e e tletseng maikutlo • Puo e ka nna e e seng ya semmuso kgotsa e e lokologileng. Gakologelwa!! • E kwalwa matlha • Ditiragalo di tlhagiswa ka bokhutshwane. 71"